Vene riigile kuuluv RTR-Planeta on uudiste ja kommentaaride osas muidugi jõuliselt deržaavameelne. Kui just pole masohhistlikku tõmmet jälgida seda, kui imelikult võib käsitleda näiteks  22. septembri tähistamist Tallinnas, siis pole põhjust selle kanali uudistesaateid vaadata. Aga RTRi tugevus on kultuurisaated, mis paraku sageli on programmis üsna hilisele õhtutunnile paigutatud, kuid on intelligentsele vaatajale sama nauditavad kui mõne Vene klassiku lugemine.